కమల్ హాసన్ ఇంట త్వరలోనే పెళ్లి బాజాలు మోగనున్నాయా? శ్రుతి హాసన్ పప్పన్నం పెట్టబోతోందా? కమల్ రాజకీయ రంగ ప్రవేశం చేయబోతున్నాడా?.. ఇటీవల శ్రుతి హాసన్ తన బాయ్ఫ్రెండ్ మైకేల్ కోర్సేల్తో కలిసి ముంబైకి వెళ్లిన సంగతి తెలిసిందే. అతడి గురించి తన తండ్రి కమల్ హాసన్కు కూడా ఆమె చెప్పిందని టాక్. అయితే.. ఇటీవల లండన్లో క్వీన్ ఎలిజబెత్ ఆతిథ్యంలో జరిగిన సాంస్కృతిక కార్యక్రమంలో కమల్ను మైకేల్ కలిశాడు. వీరిద్దరూ చాలా సేపు ఆంతరంగికంగా చర్చించుకుని.. ఫొటోలకు పోజులిచ్చారు. త్వరలోనే కమల్ ఇంట పెళ్లి బాజాలు మోగబోతున్నాయని తెలుస్తోంది. అయితే ఇప్పటిదాకా తమ రిలేషన్షిప్ స్టేటస్పై పెదవి విప్పని శ్రుతి హాసన్.. ఏకంగా పప్పన్నం పెట్టేస్తుందేమో చూడాలి. ఈ విషయం ఇలా ఉంటే.. మరోవైపు కమల్ హాసన్ రాజకీయ రంగ ప్రవేశం కోసం పావులు కదుపుతున్నట్టు తెలుస్తోంది. ఇప్పటికే తలైవా రజనీకాంత్.. రాజకీయాల్లోకి రాబోనని స్పష్టం చేయడంతో అందరి చూపు కమల్పై పడింది. కమల్ ఇటీవల కాలంలో చేస్తున్న వ్యాఖ్యలు కూడా అతడు పొలిటికల్ ఎంట్రీ ఇవ్వబోతున్నాడనేదానికి బలం చేకూరుస్తున్నాయి. తమిళనాడు మాజీ ముఖ్యమంత్రి జయలలిత మరణానంతర పరిస్థితుల తర్వాత.. రాజకీయ అరంగేట్రంపై కమల్ స్పష్టంగా చెప్పేశాడు. అంతేకాదు.. జల్లికట్టు నిషేధానికి వ్యతిరేకంగా గళం విప్పిన వారికి మద్దతు తెలిపాడు. తమిళ ప్రజల సమస్యలను పరిష్కరించలేకపోతే.. తామే పరిష్కరించుకుంటామని పరోక్షంగా రాజకీయ ప్రవేశంపై హింట్ ఇచ్చాడు. దీనిపై తన అభిమాన సంఘం నాయకులతో చర్చలు జరిపి.. వారి సలహాలు, సూచనలను తీసుకున్నాడని తెలుస్తోంది.
kamal hasan inta twaralone pelli bajalu moganunnaya? shruthi hasan pappannam pettabotonda? kamal rajakeeya ranga pravesam cheyabotunnada?.. iteevala shruthi hasan tana boyfrend maikel korseltho kalisi mumbaiki vellina sangati telisinde. atadi gurinchi tana tandri kamal haasanku kuudaa aame cheppindani tack. ayithe.. iteevala landanlo kween elizabet aatidhyamlo jarigina saamskrutika kaaryakramamlo kamalnu maikel kalisaadu. veeriddaruu chala sepu aantarangikamgaa charchinchukuni.. photolaku pojulichaaru. twaralone kamal inta pelli bajalu mogabotunnayani telustondi. ayithe ippatidaka tama relationship statespy pedavi vippani shruthi hasan.. ekamgaa pappannam pettestundemo chudali. ee vishayam ilaa unte.. marovaipu kamal hasan rajakeeya ranga pravesam kosam paavulu kaduputunnattu telustondi. ippatike talaivaa rajanikant.. rajakeeyaalloki rabonani spashtam cheyadamtho andari chuupu kamalpai padindi. kamal iteevala kaalamlo chestunna vyaakhyalu kuudaa atadu political entry ivvabotunnadanedani balam chekuurustunnaayi. tamilanadu maji mukhyamantri jayalalita marananantara paristhitula tarvaata.. rajakeeya arangetrampai kamal spashtamgaa cheppesadu. antekaadu.. jallikattu nishedhaaniki vyatirekamgaa galam vippina vaariki maddatu telipaadu. tamila prajala samasyalanu parishkarinchalekapothe.. taame parishkarinchukuntaamani parokshamgaa rajakeeya pravesampai hint ichadu. deenipai tana abhimana sangham naayakulatho charchalu jaripi.. vaari salahalu, suuchanalanu teesukunnaadani telustondi.